Source: http://curia.europa.eu/jcms/jcms/Jo2_6999/mt/
Timestamp: 2017-04-30 09:03:58+00:00
Document Index: 2250403

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

CURIA - Preżentazzjoni ġenerali - Il-Qorti tal-Ġustizzja tal-Unjoni Ewropea
ipprintja Preżentazzjoni ġenerali
Sa minn meta nħalqet fl-1952, il-missjoni tal-Qorti tal-Ġustizzja tal-Unjoni Ewropea hija li tiżgura “li jiġi osservat id-dritt fl-interpretazzjoni u fl-applikazzjoniˮ tat-Trattati. Fl-ambitu ta’ din il-missjoni, il-Qorti tal-Ġustizzja tal-Unjoni Ewropea: tistħarreġ il-legalità tal-atti tal-istituzzjonijiet tal-Unjoni Ewropea, tħares li l-Istati Membri josservaw l-obbligi li jirriżultaw mit-Trattati, u tinterpreta d-dritt tal-Unjoni fuq talba tal-qrati nazzjonali. B’hekk hija tikkostitwixxi l-awtorità ġudizzjarja tal-Unjoni Ewropea u b’kollaborazzjoni mal-qrati tal-Istati Membri, tħares li jkun hemm applikazzjoni u interpretazzjoni uniformi tad-dritt tal-Unjoni. Il-Qorti tal-Ġustizzja tal-Unjoni Ewropea, li s-sede tagħha hija stabbilita fil-Lussemburgu, tinkludi żewġ qrati: il-Qorti tal-Ġustizzja u l-Qorti Ġenerali (maħluqa fl-1988). It-Tribunal għas-Servizz Pubbliku, maħluq fl-2004, temm l-attivitajiet tiegħu fl-1 ta’ Settembru 2016 wara li ttrasferixxa l-kompetenzi tiegħu lill-Qorti Ġenerali fl-ambitu tar-riforma tal-istruttura ġudizzjarja tal-Unjoni. Peress li kull Stat Membru għandu l-lingwa tiegħu u s-sistema legali speċifika tiegħu, il-Qorti tal-Ġustizzja tal-Unjoni Ewropea hija istituzzjoni multilingwi. Is-sistema lingwistika tagħha hija unika meta mqabbla ma' kull sistema legali oħra fid-dinja, peress li kull waħda mil-lingwi uffiċjali tal-Unjoni Ewropea tista' tkun lingwa tal-kawża. Il-Qorti tal-Ġustizzja hija fil-fatt marbuta li tosserva multilingwiżmu sħiħ minħabba n-neċessità li tikkomunika mal-partijiet fil-lingwa tal-kawża u li tiżgura li l-ġurisprudenza tagħha tinxtered fl-Istati Membri kollha. e-Curia
eNq1V9ty2jAQfc9XePweXwJJIGPItDRp6STTlIRp3xhhLyAqJEcXAvn6ygaC6dhpEOhRWs3Z1dFejqLrxYw4c+ACM9pyQy9wHaAxSzAdt9z+0+1pw71un0RTNEfFY5deMGjoszFBQrTczOwNAVHh/b6/+wIaALjbPnEiNpxCLHfOKYmJ9w2JyT1KszNONGc4cWYgJyxpuamS+a4TCcl1GO2UcYlIB0kYM76M/PV28ch0UCvuR36G+AFoLH4x/kekKIYHzuY4gaQUf4SIACMPo5fkAclJl45YKbL/nZ0NLprNpj+TvpGHl80NKpipGzLTF8DvEB3bI6bDqISFzPgp52Yaz4Rh9A950liKXWXUsBiRcs5ncnDbMwLm8PwIfE7gHVISLFKClt5UpKY+firgy8d8WeoDJ61NWhq5GCIBfU5KsSdSple+H543vPDi0jurh154VrtqBM0gf2/f9FL2somDYIrrFlEFncd9cCHrZoRpwl7EkbNVFwPiSJuB645rqSRixTlQ+W6XPiinNiW98WDpHlh06S3XqfRjNMIVPVVyZQaeFt5hF/kjY7ISvli4O7DagDhHyx1conu6typ+1yFAx3KiJ/oGae1DJyIsWm7wtv3uI+b2NxLyRe53HfXWEvmri+47irjNTt5hisqKlDXs41h05GKdqRiEpeDRFC168Nwtx/2krToKeRqchvVm7bxeC2qNRhgeIgfymWet8nqFPmvNyefVbLKpDFDFWJ1Js66R970KdRc2zZRvXMzPUmzTOZy93hPXXwGi8f/hlypC/P0ur4aHQihTJXKcsa4p0UWqQMh+r1utTA7WdVpQV+q6/UnTaB+K+mgclf+S9g9c6wQ1JDhGUn9VbYkda1JzZSgF/XrzZDqLtuFaa6udXf1nyc+6RtZ/pOOKM53x//17HfAh7W+VhiVyXhkt16urgjCVwzd7hrnVeJGfCc72yV/HFfZaqwGosbyHHLAuoaWO